Diari Oficial de la Generalitat Valenciana


Sumari del DOGV 5024, del 09-06-2005 (2005/5807)

Actuacions de juí ordinari número 968/2001. Cèdula de notificació.
------------------------------------------------------------------

### Dades del document

Número de DOGV
:   5024

Data del DOGV
:   09-06-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/5807


Organisme emissor
:   Jutjat de Primera Instància Número 19 de València

Tipus de document
:   Anunci

Actuacions de juí ordinari número 968/2001. Cèdula de notificació. [2005/Q5807]
  
Juí ordinari 968/2001
  
Part demandant: María Isabel Vallbona Sánchez de León
  
Part demandada: Javier Sales Sanz, Antonio Pacheco Ferrer, Edificio Luz, SA, i Coesmi, SL
  
Al juí a què es fa referència s'ha dictat la resolució el text de la qual, transcrit de manera literal i únicament l'encapçalament i la part dispositiva, diu així:
  
«Sentència número 228
  
València, 30 de novembre de 2004
  
Jesús L. Rojo Olalla, magistrat jutge del Jutjat de Primera Instància número 19 de València, ha vist les presents actuacions de juí ordinari seguides en esta oficina amb el número 968/2001 a instància de María Isabel Vallbona Sánchez de León, proveïda de document nacional d'identitat 70976213, representada per la procuradora dels tribunals Rosario Arroyo Cabría i assistida del lletrat Francisco Vives Ferrero, contra Javier Sales Sanz, proveït de document nacional d'identitat 50004923, que estava representat per la procuradora dels tribunals Celia Sin Sánchez i assistit del lletrat José Luis Martínez Morales; contra Antonio José Pacheco Ferrer, proveït de document nacional d'identitat 09536632, que estava representat per la procuradora dels tribunals María Teresa Alamañac Felipo i assistit del lletrat Enrique Tomás Vives; contra la mercantil Coesmi, SL, proveïda de codi d'identificació fiscal R46579744, que estava representada por la procuradora dels tribunals Purificación Higuera Luján i assistida del lletrat Luis Miguel Higuera Luján; i contra la mercantil Edificios Luz, SA, proveïda del codi d'identificació fiscal A4645829, citada per edictes i després declarada en rebel·lia si bé amb posterior coneixement personal del procés una vegada localitzat el seu representant legal; sent-ne exercides les accions de responsabilitat decennal i de responsabilitat extracontractual en procés constructiu; resulta (?).
  
Decisió
  
Amb l'estimació parcial de la demanda interposada per Rosario Arroyo Cabriá, procuradora dels tribunals, que actua en nom i representació d'Isabel Vallbona Sánchez de León, contra Javier Sales Sanz, Antonio Pacheco Ferrer i les mercantils Coesmi, SL, i Edificio Luz, SA:
  
I. Condemne de manera conjunta i solidària Javier Sales Sanz, Antonio Pacheco Ferrer i les mercantils Coesmi, SL, i Edificio Luz, SA, a la realització de les reparacions necessàries tendents a la reparació del cèrcol de la paret mitgera corresponent a l'habitatge de la senyora Vallbona, situada al carrer de Luz Casanova, número 7, 8a. La reparació s'estendrà a la substitució dels taulellets dels dos banys de l'habitatge i de la clivella que hi ha a la façana, i la reparació es farà d'acord amb el projecte visat per l'arquitecte superior que contindrà les especificacions necessàries per al bon fi de la intervenció sense que calga la demolició del cèrcol que hi ha actualment.
  
II. Condemne de manera conjunta i solidària Antonio Pacheco Ferrer i les mercantils Coesmi, SL, i Edificio Luz, SA, a la realització de les reparacions necessàries tendents a substituir tots els taulellets de la paret de la cuina i de la galeria de l'habitatge de la senyora Vallbona, situat al carrer de Luz Casanova, número 7, 8a, de València.
  
III. Absolc el senyor Sales Sanz de la responsabilitat en el despreniment dels taulellets de la cuina i de la galeria.
  
IV. Condemne Antonio Pacheco Ferrer i les mercantils Coesmi, SL, i Edificio Luz, SA, a pagar les costes originades en la instància a la senyora Vallbona.
  
V. I declare que no pertoca el pronunciament sobre les originades al senyor Sales Sanz.
  
Notifiqueu la present resolució a les parts i feu-los saber que no és ferma i que contra esta s'hi pot interposar un recurs d'apel·lació davant l'Audiència Provincial de València, a este fi disposa del termini de cinc dies des de la recepció i plantejar mitjançant un escrit en forma adreçat al jutjat en què anuncia la preparació de la impugnació amb indicació expressa de tractar-se d'esta resolució i dels pronunciaments que són objecte de recurs.
  
Que el secretari expedisca un testimoniatge de la present resolució, el qual s'unirà a les actuacions en què es van dictar, i porte l'original al llibre de sentències (d'acord amb l'establit en l'article 265 de la Llei Orgànica del Poder Judicial).
  
Esta és la meua sentència, dictada en primera instància, que pronuncia, mana i firma; en done fe».
  
Atés el desconeixement de l'actual parador d'Edificio Luz, demandada en les presents actuacions, el jutge, mitjançant la provisió d'esta mateixa data, ha acordat la notificació de l'anterior sentència mitjançant edictes que cal fixar al tauler d'anuncis del jutjat i en el Diari Oficial de la Generalitat Valenciana.
  
I perquè es complisca el que s'ha acordat, firme i lliure el present edicte.
  
València, 9 de maig de 2005.- El secretari judicial: J.J. Tomás Porter.
  
 Jutjat de Primera Instància
  
número 22 de València